IsNord tónlistarhátíðin í Borgarfirði hófst í gærkvöld á tónleikum í Hjálmakletti í Borgarnesi þegar fram komu borgfirsku hljómsveitirnar Waveland og Quintet Heimis Klemenzsonar . Góð stemming var á tónleikunum og fluttu báðar hljómsveitir frumsamin lög sem lögðust vel í tónleikagesti . Dagskrá IsNord heldur síðan áfram í kvöld í Reykholtskirkju . Þá fara fram tónleikar með kontraaltsöngkonunni Margréti Brynjarsdóttir og Jónínu Ernu Arnardóttur píanóleikara . Margrét er 26 ára gömul og er fædd og uppalinn í Borgarnesi . Hún hefur stundað söngnám á Norðurlöndunum og er að útskrifast með meistaragráðu í söng frá Tónlistarháskólanum í Osló . Tónleikarnir hefjast kl. 20:30 . Þriðju tónleikarnir fara fram á morgun , laugardag . Um er að ræða útitónleika í Englendingavík í Borgarnesi þar sem Þóra Sif Svansdóttir jazzsöngkona og Birgir Þórisson hljómborðsleikari koma fram . Tónleikarnir hefjast kl. 16:00 en ýmislegt verður um að vera í víkinni þennan sama dag . IsNord lýkur síðan á sunnudaginn með tvennum tónleikum einnig í Borgarnesi , svokölluðum stofutónleikum heima hjá tónlistarkonunum Theodóru Þorsteinsdóttur og Zsuzsönnu Budai . Að sögn Jónínu Ernu Arnarsdóttur skipuleggjenda IsNord verða stofutónleikarnir eitthvað styttri í tímalengd en venjulegir tónleikar en fram koma góðir gestir sem Theodóra og Zsuzsanna hafa boðið að koma fram með sér . Tónleikar Theodóru hefjast kl. 14:30 og tónleikar Zsuzsönnu kl. 16:00 . Jónína vildi koma því á framfæri að einungis fimmtíu miðar verða í boði á hvora tónleika þar sem þeir eru haldnir á heimilum listamannanna . Léttar veitingar verða í boði á báðum tónleikastöðum . Miðasala á IsNord er á midi.is og við inngang . Ókeypis er verður á útitónleikanna í Englendingavík . Nánari upplýsingar er að finna á síðu IsNord á sveitasímanum ( e. Facebook ) og á heimasíðunni isnord.is .